**Тақырыбы:1-сыныпқа арнау.**

**Мақсаты:**

1. Балалардың оқушы атануына мүмкіндік туғызу.
2. Балаларды мектеп талаптарымен және ережелерімен таныстыру.
3. Балаларды мектепке бейімдеу.

**Міндеті:**

* Мектепке деген уәжді арттыру;
* Қорқыныш сезімдерін жою;
* Жігерін және өзіндік бақылауын жаттықтыру.

Қажетті материалдар: сиқырлы таяқша, сабырлы әуен, мамандықтар суреттері, ойыншықтар, оқу құралдары, ағаш макеті, секундомер.

Психолог: Раимкулова Г.Ж.

Барысы

**Жаттығу «Танысу**». (Сынып жетекшімен бірге өткізіледі.)

Қатысушылар шеңбер айнала тұрада да, өз есмідерін атайды. Ата-аналар не себепті балаларының есімдерін солай атағанын түсіндіреді. Енді керісінше, балалар өз ата-аналары туралы айтады.

(Сыныпқа сиқыршы киімін киіп алған психолог кіреді)

1. **Кедергі-ойын**. Мақсаты: оқушы позициясын сезіну, сәби балалық шақпен қоштасу.

Сиқыршы: «Нағыз 1-сынып оқушысы болғысы келетін балаға менен жалынды сәлем! Менің тапсырмамды тыңда. Сендердің алдарында мектеп және мектептен тыс өмірден алынған заттарды екі топқа бөлу керек. І-топқа мектепке қажет заттарды, ал екінші топқа балабақшаға қажет заттарды қою керек».

1. **Кедергі.** Мақсаты: мектеп ережелерін сезіну. Алдында қорапша тұр. Оның ішінде оқушыға арналған ережелер бар. Сол ережелерді сен біртіндеп аласың, ал анаң оқып тұрады. Егерде ереже оқушыға қажет деп ойласаң парақшаға жабыстырасың. Қажет емес деп шешсең, қоқыс шелегіне лақтырасың.

Қорытынды: Сіздер енді оқуға барасыңдар. Мектептің өз ережелері бар, сіздер оны біліп, есте сақтап орындауларын керек.

1. Мектепке уақытында кел.
2. Сабақтан қалма.
3. Оқу құралдарынды үйде қалдырма.
4. Сабағыңды үнемі орындап жүр.
5. Достарыңды ренжітпе.
6. Құралдарына, киімдеріне ұқыпты бол.
7. Сыныпта, мектепте жүгірме, шулама.
8. Сабақ айтқың келсе, қолыңды көтер.
9. Сабақта жан-жағына қарап алаңдама.
10. Мұғалімнің айтқанын түсініп тыңда.
11. Досыңды ренжіт.
12. Сабағыңды орындама.
13. Оқу құралдарыңды шашып ұста.
14. Мұғалімді тыңдама.
15. Мектепте шулап, жүгір.
16. Сөйлесең келсе айқала.
17. Сабаққа жан-жағыңа қарап, алаңда.
18. Сабаққа қалып кел.
19. Оқу құралдарыңды үйде қалдыр.
20. Сабаққа кешігіп кел.

**Ережені ата-анаға оқыту.**

1. **Кедергі**. Мақсаты: баланың шыдамдылығын күш – жігерін және өзіндік бақылауын дамыту.

* Жарайсыңдар, балалар! Сен бірнеше кедергілерден өттіңдер. Келесі кедергілер сіздер үшін алаңдамай, үн-түнсіз 2 минут отыруларыңыз қажет. Олай болса кеттік! 1-2-3! Сіздерде жақсы қасиет бар. Ол шыдамдылық және жігер соны естен шығармай әрі қарай дамытуың қажет.

1. **Кедергі**. Мақсаты: балаларға тәртіп пен ұқыптылықты сезіндіру және зейінің, зеректігін дамыту. Тақтады «сөмке», «шкаф», «асхана», «ойыншықтар» деп жазылған кестелер бар. Әр баланың мақсаты тез арада бөлмеде тәртіп орнату, яғни заттарды тиісті орынына апару (бөлмеге заттарды шашып тастау).
2. **Кедергі.** Мақсаты: білім саласында жұмыс жасайтын адамдармен таныстыру және олардың қандай қызмет атқаратынын білу. Ата-ана қорапшадан парақшаларды оқиды, ал бала кімге қатысты айтылғанын анықтайды.
3. Оқушыларға білім береді.
4. Қиын жайғдайларда көмек береді.
5. Онсыз мектепте тәртіп болмайды.
6. Ауырған жеріңді емдейді.
7. Дәмді тамақ пісіреді.
8. Мектепті күзетеді.
9. Тазалықты сақтайды.

Қорытынды: Сіздер мектепте жалғыз емессіздер. Мұнда басқа адамдар да бар. Соларда сыйлай білуіміз керек.

1. **Кедергі**. Мақсаты: балалардың бірлігін, достығын тәрбиелеу. Жіңішке сымнан өтіп білім ағашына жету және бірлігін символын ағашқа ілу.

Сиқыршының сөзі: «Жарайсыңдар, балалар! Сіздер еш қателеспей мына кедергілердің барлығынан өттіңдер. Енді сіздер 1-сынып оқушысы атағын иелендіндер. Сондықтан сіздерге 1-сынып оқушы деген төс белгіні ұсынуға рұқсат етіңіздер!» (сиқыршы әр баланы «1-сынып оқушысы» деген төс белгісін тағады).